Kʼot ta jun baxbol testigo akʼo mi tsots ilbajinvan (Echos 9)
KʼUSITIK KʼUPIL SBA TA VIVLIA | ECHOS 9-11
Kʼot ta jun baxbol testigo akʼo mi tsots ilbajinvan
Li Sauloe laj yakʼ noʼox ta xkuxlejal li kʼusitik la xchane. ¿Kʼu yuʼun la sjel xkuxlejal li Saulo ti jaʼ muʼyuk la sjel stalelalik li yantike? Yuʼun li stuke jaʼ mas tsots skʼoplal laj yaʼi ti spas li kʼusi lek chil Diose maʼuk li kʼusi lek chil krixchanoetike xchiʼuk tstoj tajek ta vokol ti laj yakʼ ta ilel xkʼuxul yoʼonton Jesus ta stojolale. Mi yakal chachan li Vivliae xchiʼuk mi muʼyuk to bu avichʼoj voʼe, ¿mi jaʼ jech chavakʼ ta akuxlejal li kʼusi yakal chachan jech kʼuchaʼal la spas li Sauloe?
Li Romae chakʼ ti akʼo te xchapan skʼop stukik li judaetike. Jech xtok, li ta nail chapanobbail xchiʼuk li mero bankilal palee jaʼ oy ta sbaik yalel li kʼusi chichʼ pasel ta stojolal li judaetik ti buyuk noʼox nakalike. Jaʼ yuʼun, xuʼ xalbeik mantal Saulo ti akʼo xchuk li judaetik ti chkʼotik ta yajtsʼaklomtak Kristoe, akʼo mi te to nakalik ta Damasko, ti te van 220 kilometro xil li Jerusalene.